Vinterkyss er det norsk–svenske svaret på danske «Brødre». Også her behandles sorgen etter en nærståendes død, samt kjærheten som dukker opp når man minst venter seg den, men kanskje behøver den som mest. Filmen viser på en autentisk og overbevisende måte frem dagliglivet slik det gjerne fremstår objektivt, samtidig som vi får et innblikk i subjektive opplevelser av å være menneske i et lite samfunn i en stor verden.